钦定古今图书集成/明伦汇编/官常典/第409卷 > 《皇华五章》
## 钦定古今图书集成/明伦汇编/官常典/第409卷 > 《皇华五章》

〈朱注〉此《遣使臣》之诗也。

皇皇者华，于彼原隰。𬳽𬳽征夫，每怀靡及。〈兴也〉
我马维驹，六辔如濡。载驰载驱，周爰咨诹。〈赋也〉
我马维骐，六辔如丝。载驰载驱，周爰咨谋。〈赋也〉
我马维骆，六辔沃若。载驰载驱，周爰咨度。〈赋也〉
我马维骃，六辔既均。载驰载驱，周爰咨询。〈赋也〉